Ahmad Durrah

Ahmad Durrah merupakan siri drama televisyen Malaysia 2010 arahan Prof. Madya Raja Ahmad Alauddin yang bersiaran di TV3 dibintangi oleh Rusdi Ramli, Nabila Huda dan Eja Drama ini menyaksikan kemunculan semula Rusdi dalam bidang lakonan.Ahmad Durrah, pengubat rindu peminat Rusdi Ramli mStar Online (25 September 2010). Dicapai pada 1 Oktober 2010. Ia mengisahkan tentang suka-duka kehidupan Ahmad Durrah yang terus berubah setelah jatuh ditimpa tangga. Ia memulakan tayangan perdana di Slot Zehra TV3 pada 24 September 2010 hingga 17 Disember 2010 menggantikan Janji Kekasih.Drama Ahmad Durrah lakonan Rusdi Ramli, Nabila Huda, Eja dan Qazem Nor Sensasi Selebriti (23 September 2010). Dicapai pada 1 Oktober 2010.

Sinopsis
Mengisahkan suka-duka kehidupan Ahmad Durrah yang terus berubah setelah jatuh ditimpa tangga. Sedih dan tertekan selepas diisytiharkan muflis oleh mahkamah dan kehilangan jawatan, Ahmad Durrah dikejutkan pula dengan permintaan isterinya, Mira yang mahukan perceraian kerana tidak mahu lagi terikat dengan dirinya yang kini tidak lagi berharta dan berstatus tinggi. Walaupun hatinya remuk dan kecewa, mahu atau tidak, Ahmad Durrah terpaksa melepaskan satu-satunya insan yang dicintai selama ini.

Setelah merenung ikhtibar segala yang berlaku, Ahmad Durrah mengambil keputusan untuk mengembara dan bermusafir bagi menenangkan hatinya disamping mencari kekuatan untuk bangun semula dari kegagalan. Seperti ditakdirkan, pengembaraan Ahmad Durrah membawanya ke Kampung Tualang, sebuah kampung nelayan yang indah permai namun sudah lama bergolak dengan konflik.

Di sinilah bermulanya perjalanan Ahmad Durrah yang penuh dengan dugaan namun akhirnya keikhlasan hati dan niat yang murni menemukan Ahmad Durrah bukan sahaja dengan sahabat dan keluarga baru yang menerima dan melayannya dengan mesra, malah, dia berhadapan dengan dilemma apabila harus memilih antara 3 wanita yang menyintainya.

Siapakah wanita yang akhirnya berjaya memenangi hati Ahmad Durrah yang selama ini tertutup untuk menerima cinta lagi dan bagaimanakah beliau mengharungi cabaran dan perselisihan faham orang mengenai dirinya yang hanya ingin bangkit daripada sejarah silam yang pahit?

Pelakon

Pelakon utama
 Rusdi Ramli sebagai Ahmad Durrah/Zulfar
 Nabila Huda sebagai Fatanah
 Eja sebagai Islah

Pelakon pembantu
 Nelydia Senrose sebagai Annissa
 Normah Damanhuri sebagai Suri
 Qazem Nor sebagai Taha
 Jalil Hamid sebagai Saaban
 Bell Ngasri sebagai Juki
 Hafidzuddin Fazil sebagai Kasah
 Rozie Othman sebagai Hasnah 
 Hamidah Wahab sebagai Norliah
 Ruzaidi Abdul Rahman sebagai Jabar
 Lan Zailan sebagai Kamil
 Azlan Mokhtar sebagai Mat Jan

Pelakon kanak-kanak
 Riefqi Shah sebagai Izat

Penampilan khas
 Fahrin Ahmad sebagai Farid
 Lana Nordin sebagai Mira

Muzik dan runut bunyi

Lagu tema
 "Hanyut" - Faizal Tahir

Lagu sisipan
 "Hati Berbisik" - Siti Nurhaliza
 "Armada" - Bob Yusof

Rujukan

Pautan luar


Kategori:Drama Melayu 2010
Kategori:Rancangan TV3